CELEX: 32017R1550
Language: hr
Date: 2017-07-14 00:00:00
Title: Delegirana uredba Komisije (EU) 2017/1550 оd 14. srpnja 2017. o dodavanju priloga Uredbi (EU) 2016/1076 Europskog parlamenta i Vijeća o primjeni aranžmana za proizvode podrijetlom iz određenih država koje pripadaju Skupini afričkih, karipskih i pacifičkih država (AKP) predviđenih u sporazumima o uspostavi ili koji vode uspostavi sporazumā o gospodarskom partnerstvu

15.9.2017   
            
            
               HR
            
            
               Službeni list Europske unije
            
            
               L 237/57
            
         DELEGIRANA UREDBA KOMISIJE (EU) 2017/1550
   оd 14. srpnja 2017.
   o dodavanju priloga Uredbi (EU) 2016/1076 Europskog parlamenta i Vijeća o primjeni aranžmana za proizvode podrijetlom iz određenih država koje pripadaju Skupini afričkih, karipskih i pacifičkih država (AKP) predviđenih u sporazumima o uspostavi ili koji vode uspostavi sporazumā o gospodarskom partnerstvu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) 2016/1076 Europskog parlamenta i Vijeća od 8. lipnja 2016. o primjeni aranžmana za proizvode podrijetlom iz određenih država koje pripadaju Skupini afričkih, karipskih i pacifičkih država (AKP) predviđenih u sporazumima o uspostavi ili koji vode uspostavi sporazumā o gospodarskom partnerstvu (1), a posebno njezin članak 4. stavak 3. i članak 22.,
   budući da:
   
               (1)
            
            
               Uredbom (EU) 2016/1076 primjenjuju se aranžmani za pristup tržištu za proizvode podrijetlom iz država koje pripadaju Skupini afričkih, karipskih i pacifičkih država (AKP) koje su sklopile sporazume o uspostavi ili koji vode uspostavi sporazumā o gospodarskom partnerstvu (SGP-ovi) s EU-om.
            
         
               (2)
            
            
               Sporazum o gospodarskom partnerstvu između Europske unije i njezinih država članica, s jedne strane, i država SADC SGP-a, s druge strane („EU – SADC SGP”) privremeno se primjenjuje od 10. listopada 2016.
            
         
               (3)
            
            
               Komisija je ovlaštena za donošenje delegiranih akata u skladu s člankom 4. stavkom 3. i člankom 22. Uredbe (EU) 2016/1076 radi dodavanja priloga navedenoj uredbi kojim se utvrđuje režim pristupa tržištu primjenjiv na uvoz proizvoda podrijetlom iz Južne Afrike u Europsku uniju, s obzirom na to da su odgovarajuće trgovinske odredbe Sporazuma o trgovini, razvoju i suradnji („TDCA”) zamijenjene odgovarajućim odredbama EU – SADC SGP-a,
            
         DONIJELA JE OVU UREDBU:
   Članak 1.
   Uredbi (EU) 2016/1076 dodaje se Prilog V., kojim se utvrđuje režim pristupa tržištu primjenjiv na uvoz proizvoda podrijetlom iz Južne Afrike u EU, kako je naveden u Prilogu ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. srpnja 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 185, 8.7.2016., str. 1.
   
   
      PRILOG
      „
            PRILOG V.
            
               CARINE EU-a NA PROIZVODE PODRIJETLOM IZ JUŽNE AFRIKE
            
            Proizvodi podrijetlom iz Južne Afrike uvoze se u EU u skladu s tretmanom utvrđenim za Južnu Afriku u Prilogu I. SADC SGP-u, kako je navedeno u njegovu članku 24. stavku 2.
            Članci 9. do 20. ove Uredbe primjenjuju se na Južnu Afriku.
         ”